— 215 — 



Hagnau, de Namiiretde Zutphen, Prince de Zwave, Marquis 

 du sainct Empire , Seigneur de Frise , de Salins , de Malines, 

 et Dominateur en Asie et en Affrique, à tous qui ces présentes 

 verront salut. De la part de noz très chiers et féaulx les gou- 

 verneurs de nostre cité impériale de Besançon, nous a esté 

 renions tré comme près d'icelle et rière nostre conté de Bour- 

 goingne, au lieu dit le Montdart, y a certain chemin tant pré- 

 cipiteux et difficile que sans danger et péril l'on ne peut aller 

 ne venir par icelluy de nostredict conté de Bourgoingne en 

 ladicte cité, et bien souvent advient que les chevaulx et cha- 

 riotz y passans tumbent et périssent, pour estre icelluy chemin 

 quasi inaccessible, et journellement se rend pire et plus diffi- 

 cile, que vient à grande incommodité, intérest et dommaige 

 des habitans de nostredict conté et de ladicte cité, parce qu'ilz 

 ne peuvent bonnement amener ne conduyre leurs denrées et 

 marchandises en icelle cité, ny les citoyens audict conté. Nous 

 supplians à ceste cause lesdictz gouverneurs, désirans le bien 

 commung d'icelluy conté et de notredicte cité et pour avoir 

 meilleur et plus grande fréquence et amitié ensemble , qu'il 

 nous pleut leur permettre réparer et rendre plus commode 

 ledict chemin du Montdart, ou le dresser et conduyre par aultre 

 lieu convenable et moins difficile rière nostredict conté, et, 

 afin que noz haulteurs, jurisdictions et droictures, tant en 

 qualité d'Empereur que Conte de Bourgoingne, fussent mieulx 

 gardées , depputer et commectre personnaiges telz qu'il nous 

 plairoit, avec povoir que s'il convenoit pour la commodité 

 dudict chemin prendre et approprier à icelluy quelque portion 

 d'héritaiges d'aucuns particuliers, de contraindre lesdictz par- 

 ticuliers vendre et laisser audictz supplians lesdictz héritaiges 

 ou partie d'iceulx, pour applicquer et servir audict chemin, 

 moyennant pris raisonnable et tel que par lesdictz commis 

 seroit advisé, toutes oppositions, appellations et contradictions 

 cessantes ad ce que une si bonne el si nécessaire œuvre , em- 

 portant au bien publicque de nosdietz conté et cité de Besançon, 

 ne fut retardée ou empeschée. 



